Airītes iela (Rīga)
Šis raksts ir par ielu Rīgā. Par citām jēdziena Airītes iela nozīmēm skatīt nozīmju atdalīšanas lapu. Airītes iela ir iela Rīgā, Kurzemes rajonā, Imantā. Airītes iela sākas krustojumā ar Kurzemes prospektu un beidzas krustojumā ar Beberbeķu ielu iepretī Nordeķu—Kalnciema kāpu grēdas meža masīvam. Kopējais ielas garums ir 511 metri un tā sastāv no 1—2 braukšanas joslām. Ielā pārsvarā savrupmāju apbūve. Iela nosaukta Airītes — apdzīvotas vietas un dzelzceļa stacijas Saldus novada Zirņu pagastā — vārdā.